২০১৯ ক্রিকেট বিশ্বকাপ
এপ্রিল, ২০০৬ সালে ইংল্যান্ড এবং ওয়েলসকে স্বাগতিক দেশের মর্যাদা দেয়া হয়। ২০১৫ সালের ক্রিকেট বিশ্বকাপের স্বাগতিক দেশের নিলাম প্রক্রিয়া থেকে তাদের আবেদন প্রত্যাহারের ফলে ২০১৫ সালের বিশ্বকাপ ক্রিকেট প্রতিযোগিতা অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। প্রথম খেলাটি ওভালে ও চূড়ান্ত খেলাটি লর্ড’সে অনুষ্ঠিত হবার কথা রয়েছে।
ক্রিকেট বিশ্বকাপের শতরানের তালিকা
ক্রিকেট খেলায় একজন খেলোয়াড় একটি ইনিংসে যখন একশত বা ততোধিক রান সংগ্রহ করে, তখন ক্রিকেটের পরিভাষায় তা সেঞ্চুরি বা শতরান নামে আখ্যায়িত করা হয়। একদিনের আন্তর্জাতিক ক্রিকেটের আন্তর্জাতিক চ্যাম্পিয়নশীপ হচ্ছে ক্রিকেট বিশ্বকাপ। প্রধান পরিচালনাকারী সংস্থা আন্তর্জাতিক ক্রিকেট কাউন্সিল (আইসিসি) ক্রিকেটের এ সর্ববৃহৎ প্রতিযোগিতার আয়োজন করে। প্রতি চার বছর অন্তর ক্রিকেট বিশ্বকাপ অনুষ্ঠিত হয়ে থাকে। সর্বশেষ ২০১৫ সালের ক্রিকেট বিশ্বকাপ পর্যন্ত ১৫টি দেশের খেলোয়াড়গণ সর্বমোট ১৬৩টি সেঞ্চুরি করেন। একদিনের আন্তর্জাতিকের মর্যাদাপ্রাপ্ত সকল দলই সেঞ্চুরি করেছে। এছাড়াও অস্থায়ীভাবে ওডিআই মর্যাদার অধিকারী ৫টি দলের খেলোয়াড়ও সেঞ্চুরি করেছেন। অস্ট্রেলিয়া ও ভারত দল যৌথভাবে ২৫ সেঞ্চুরি করে শীর্ষস্থানে রয়েছে।